CELEX: 32018D2055
Language: el
Date: 2018-12-21 00:00:00
Title: Απόφαση (ΚΕΠΠΑ) 2018/2055 του Συμβουλίου, της 21ης Δεκεμβρίου 2018, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED)

21.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 327/9
               
            
         ΑΠΟΦΑΣΗ (ΚΕΠΠΑ) 2018/2055 ΤΟΥ ΣΥΜΒΟΥΛΙΟΥ
         της 21ης Δεκεμβρίου 2018
         για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Μαΐου 2015 το Συμβούλιο εξέδωσε την απόφαση (ΚΕΠΠΑ) 2015/778 (1) για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED).
                  
               
                     (2)
                  
                  
                     Στις 25 Ιουλίου 2017 το Συμβούλιο εξέδωσε την απόφαση (ΚΕΠΠΑ) 2017/1385 (2), που παρέτεινε την απόφαση (ΚΕΠΠΑ) 2015/778 έως τις 31 Δεκεμβρίου 2018.
                  
               
                     (3)
                  
                  
                     Στις 14 Δεκεμβρίου 2018 η Επιτροπή Πολιτικής και Ασφάλειας, εκφράζοντας την ετοιμότητά της τα συνεχίσει να εργάζεται σχετικά με την εξεύρεση λύσης για την Επιχείρηση SOPHIA της EUNAVFOR MED, στο πλαίσιο ευρύτερης λύσης σε συνέχεια των συμπερασμάτων του Ευρωπαϊκού Συμβουλίου του Ιουνίου 2018, συμφώνησε να παρατείνει την εντολή της Επιχείρησης SOPHIA της EUNAVFOR MED έως τις 31 Μαρτίου 2019.
                  
               
                     (4)
                  
                  
                     Η απόφαση (ΚΕΠΠΑ) 2015/778 θα πρέπει να τροποποιηθεί αναλόγως.
                  
               
                     (5)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, ενώ επίσης δεν συμμετέχει στη χρηματοδότηση αυτής της επιχείρησης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2015/778 τροποποιείται ως εξής:
            
                        1)
                     
                     
                        στο άρθρο 11, προστίθεται η ακόλουθη παράγραφος:
                        
                           «5.   Για την περίοδο από την 1η Ιανουαρίου 2019 έως 31 Μαρτίου 2019, το ποσό δημοσιονομικής αναφοράς για τις κοινές δαπάνες της Επιχείρησης SOPHIA της EUNAVFOR MED ανέρχεται σε 1 100 000 EUR. Το ποσοστό του ποσού δημοσιονομικής αναφοράς που αναφέρεται στο άρθρο 25 παράγραφος 1 της απόφασης (ΚΕΠΠΑ) 2015/528 ορίζεται σε 30 % για αναλήψεις υποχρεώσεων και σε 30 % για πληρωμές.»·
                        
                     
                  
                        2)
                     
                     
                        στο άρθρο 13, το δεύτερο εδάφιο αντικαθίσταται από το ακόλουθο κείμενο:
                        «Η Επιχείρηση SOPHIA της EUNAVFOR MED λήγει στις 31 Μαρτίου 2019.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 21 Δεκεμβρίου 2018.
            
               
                  Για το Συμβούλιο
               
               
                  H Πρόεδρος
               
               J. BOGNER-STRAUSS
            
         
         
            (1)  Απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της Eunavfor MED) (ΕΕ L 122 της 19.5.2015, σ. 31).
         
            (2)  Απόφαση (ΚΕΠΠΑ) 2017/1385 του Συμβουλίου, της 25ης Ιουλίου 2017, για την τροποποίηση της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση Sophia της Eunavfor MED) (ΕΕ L 194 της 26.7.2017, σ. 61).